Държавен вестник, бр. 78, 2023 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  78
(8) В случай че в резултат на проверките 
по ал. 7 бъдат установени липси или нередов-
ности в подадените документи, както и при 
необходимост от представяне на допълнителни 
документи поради непълнота и неяснота на 
заявените данни, ДФ „Земеделие“ уведомява 
с писмо кандидата за финансова помощ.
(9) Писмото по ал. 8 се съобщава в СЕУ в 
индивидуалния профил на кандидата за фи-
нансова помощ. Писмото се счита за връчено 
с изпращане на съобщение в СЕУ.
(10) Кандидатът изпраща отговор на пис-
мото по ал. 8, както необходимите документи 
и разяснения, чрез СЕУ в срок до 15 дни от 
деня, следващ връчването на писмото.
(11) След изтичането на срока за отговор по 
ал. 10 кандидатът няма право да предоставя 
документи и информация. Предоставените 
документи и информация след изтичането 
на срока по ал. 10 или на такива, които не 
са изрично изискани, не се обработват и не 
подлежат на разглеждане от ДФ „Земеделие“. 
Не се обработват и разглеждат документи, 
които не са изпратени чрез СЕУ.
(12) Когато кандидатът не отстрани нере-
довностите на документите и/или непълнотите 
и неяснотите на заявените данни и посоче-
ните факти до изтичане на срока по ал. 10, 
заявлението за одобрение на оперативната 
програма се разглежда в съответствие с на-
личните документи.
(13) Кандидатите по чл. 5, ал. 1 може да 
изготвят и подават повече от една оперативна 
програма по реда на ал. 1 – 12, при условие че:
1. за отделните програми се прилагат раз-
лични референтни периоди по чл. 8, ал. 1, или
2. всяка програма е насочена към различни 
продукти, за които организацията или асо-
циацията на организации на производители 
е призната.
Чл. 12. (1) Подадената оперативна програма 
получава одобрение, когато:
1. има продължителност най-малко три 
години и най-много пет години;
2. е насочена към изпълнението най-малко 
на три цели, посочени в чл. 46, букви „б“, „д“ 
и „е“ от Регламент (ЕС) 2021/2115;
3. най-малко 15% от разходите на опера-
тивната програма покриват интервенции по 
чл. 2, т. 2 и 7;
4. обхваща минимум три действия, свърза-
ни с изпълнението на интервенции по чл. 2, 
т. 2 и 7; когато най-малко 80% от членовете 
на организация на производители са поели 
едно или повече еднакви агроекологични и 
климатични задължения или задължения за 
биологично земеделие, предвидени съгласно 
чл. 70 от Регламент (ЕС) 2021/2115, всяко едно 
от тези задължения се брои за едно действие;
5. най-малко 2% от разходите по опера-
тивната програма покриват интервенции по 
чл. 2, т. 3.
(2) Оперативната програма може да включва 
дейности и разходи, посочени в приложение 
III от Делегиран регламент (EС) 2022/126 и 
приложение № 2, които са допустими за фи-
нансиране по интервенциите по чл. 2.
(3) По оперативната програма не са допус-
тими за финансиране разходи:
1. за възстановим данък добавена стойност 
(ДДС) освен в случаите на невъзстановим 
ДДС, когато той действително и окончателно 
е поет от ползвателя на финансова помощ, 
различен от данъчно незадължени лица, по-
сочени в чл. 3, ал. 6 от Закона за данък върху 
добавената стойност;
2. които не са платени от оперативния фонд;
3. за доставка, извършена от свързано лице 
с ползвателя на финансова помощ;
4. за дейности/активи, които са одобрени 
за финансиране по други интервенции от 
Стратегическия план, други инструменти 
на Европейския съюз и/или схеми за дър-
жавна помощ;
5. за дейности/активи, за които кандидатът 
е получил публична финансова помощ от 
държавния бюджет или от бюджета на Ев-
ропейския съюз;
6. по приложение II, част I от Делегиран 
регламент (EС) 2022/126;
7. за инвестиции за обикновена подмяна.
(4) Оперативната програма се изпълнява 
на годишни периоди от 1 януари до 31 декем-
ври считано от годината, следваща нейното 
представяне за одобрение.
(5) Асоциация на организации на произво-
дители може да изготви оперативна програма, 
включваща интервенции, различни от тези, 
които са обхванати от оперативните програ-
ми на членуващите в тях организации на 
производители. Оперативните програми на 
асоциации на организации на производители 
се разглеждат заедно с оперативните програми 
на членуващите в тях организации.
Чл. 13. (1) В срок до 15 декември изпъл-
нителният директор на ДФ „Земеделие“ със 
заповед:
1. одобрява подадената оперативна програ-
ма и размера на оперативния фонд;
2. отхвърля подадената оперативна прог- 
рама или част от нея.
(2) Заповедите по ал. 1 се връчват чрез СЕУ 
и подлежат на оспорване пред съответния 
компетентен съд по реда на Административ-
нопроцесуалния кодекс.
(3) В срок до 10 дни от връчването на за-
поведта по ал. 1, т. 1 кандидатът за финансова 
помощ или негов изрично упълномощен пред-
ставител сключва с ДФ „Земеделие“ договор 
за предоставяне на финансова помощ, като 
го подписва през СЕУ с електронен подпис. 
С договора се уреждат правата, задълженията 
и отговорностите на страните, включително